Taddart-agi tesԑa lamin yettuqadar sɣur wat taddart imarra, sԑan ahil ittuhegga iwakken ad t-id yini, maca di lwaqt-nni ulac tira ur ttarun ara am tura, teḍeggin-t qqarent-id s yimi kan, ɣer tama n lamin llan ṭeman, yal axarub neɣ adrum yesԑa ṭṭamen-ines, win yefɣen leqwanen n taddart neɣ yeffeɣ i webrid ad t-xeṭṭin ,lmaԑna-s ad ixalles lxaṭṭiya,mi d-yella unejmuԑ ad yli lamin, ṭemman, aked wat taddart, sakin imir ad d-inin leflani yettwaxeṭṭa akken ad ren wat taddart, di lwaqt-nni ttxaṭṭin s duru neɣ zuj duru, sakin win ur nxalles ara ad as-inin snat n tikal neɣ kraḍ, ma yella yugi ad ixalles ad ruḥen ɣer wexxam-is ad as-alin sufella n wexxam, ad-as ksen yiwen uqarmud neɣ sin, lmaԑna-s dakken win iwumi ara ksen aqarmud sufella n wexxa m-is amzun akken ksen sser fell-as, ar yuɣal ur yettnaḥsab ara di taddart, si laḥya ur itteffeɣ-d ara taddart, lmaԑna-s ur yettili di tejmaԑt, ur yettaɣ lewziԑa (timecret).